ანგარიში

 ( 2018-2019 წლების საქმიანობის შესახებ)

როგორც თქვენთვის ცნობილია, ქალაქ ფოთის მუნიციპალიტეტის საკრებულოს 2014 წლის 7 ივლისის N14/49 განკარგულებით მიღებული და ქალაქ ფოთის მუნიციპალიტეტის მერის მიერ დამტკიცებული არასამეწარმეო (არაკომერციული) იურიდიული პირის- ქალაქ ფოთის მუნიციპალიტეტის სასაფლაოების მოვლა- პატრონობის ცენტრის წესდების, “ქალაქ ფოთის მუნიციპალიტეტის სასაფლაოების მოწყობისა და მოვლა-პატრონობის წესის დამტკიცების შესახებ”ქალაქ ფოთის მუნიციპალიტეტის საკრებულოს 2014 წლის 7 ივლისის N14/19 დადგენილების შესაბამისად, არასამეწარმეო (არაკომერციული) იურიდიული პირი- ქალაქ ფოთის მუნიციპალიტეტის სასაფლაოების მოვლა- პატრონობის ცენტრი ახორციელებს ქალაქ ფოთის მუნიციპალიტეტის სასაფლაოების მოვლა- პატრონობას.

 განვლილ საანგარიშო პერიოდში ყველა სასაფალოსთან ნაწილობრივ მოიზვინა და მოშანდაკდა მისასავლელი გზები.

 მალთაყვის უბნის სასაფლაოზე დამონტაჟდა ახალი ჭიშკარი,შეკეთდა და შეიღება საცალფეხო რკინის ხიდი, ხიდთან მისასვლელი მოშანდაკდა და გაკეთდა მანქანების დროებითი სადგომი. შიდა ტერიტორიაზე ჩაბეტონდა განათების ბოძები და განათდა შიდა პერიმეტრი. ეკალბარდებისაგან გაიწმინდა შიდა ტერიტორია, დაჭაობებული ადგილები მოიზვინვა და გაიცა სასაფლაოებად.

 კუნძულის უბნის სასაფლაოზე მოხდა კუტიკარების შეკეთება. შეკეთდა და შეიღება მთლიანად სასაფლაოს ღობე, დაინგრა ძველი უსახური ,ავარიული შენობა,რომელიც საფრთხეს უქმნიდა მიმდებარე საფლავებს.

 ნაბადის უბანში სასაფლაო ემიჯნებოდა მოსახლეობას, არ იყო შემოღობილი და ადრე ადგილი ჰქონდა ეზოების სასაფალეობად გაყიდვის ფაქტებს. დღეის მდგომარეობით სასაფლაო მთლიანად კაპიტალურად შემოფარგლულია ღობით და მოეწყო წყალგაყვანილობის სისტემა და დამონტაჟდა მრიცხველი.მოიზვინა ცენტრალური შესასვლელი.სასაფლაოზე.ჭიშკარი.მოიჭრა გადაბერებული და გამხმარი ხეები. სასაფლაო გაიწმინდა ეკალბარდებისაგან და ველურად ამოსული ხე-მცენარეებისგან.

 ნინოშვილის უბნის სასაფლაოზე დამონტაჟდა შიდა და გარე განათებები.მოიზვინა და მოშანდაკდა მდ.კაპარჭინის მხრიდან სასაფლაოსთან მისასვლელი გზა. გასუფთავდა სასაფლაოს კედელთან(გურიის ქუჩა) მიმდებარე ტროტუარი, მოწესრიგდა წყალგაყვანილობა და დამონტაჟდა მრიცხველი.შეიღება ცენტრალური შესასვლელი ჭიშკარი.მოიჭრა ათეულობით გადაბერებული და გამხმარი ხე. სასაფლაო გაიწმინდა ეკალბარდებისაგან და ველურად ამოსული ხე-მცენარეებისგან.სასაფლაო დასუფთავდა სამშენებლო ნარჩენებისაგან.

 დასავლეთ საქართველოში პირველად ფოთში ჩატარდა სასაფლაოების ინვენტარიზაცია. სასაფლაოებზე დამთავრდა ინვენტარიზაცია, ყველა საფლავს მიენიჭა ნომერი, შედგა სიები.გაიცა ასეულობით საფლავის დამადასტურებელი მოწმობა.